***KÉPZÉSI TÁJÉKOZTATÓ***

**(Visszavonult) sportolók vállalkozói és munkavállalói kompetenciafejlesztése**

1. **A képzés általános adatai**

**A képzés óraszáma**: 90 óra (két nap kontakt tréning, kb. 2 hét önálló, online tanulás)

**A képzés elvégzésével megszerezhető dokumentum**: Tanúsítvány.

**A képzés során nyújtott teljesítmény értékelése, az értékelés formája:** az online platformon elvégzett/ kitöltött feladatok alapján a résztvevő letölthető portfóliót kap, mely visszajelzésül és bizonyítékul szolgál a tréning elvégzéséről. A portfólió számszerű értékelésére nem kerül sor.

Megszerezhető minősítések: „**Megfelelt**” vagy „**Nem felelt meg**”

„Megfelelt” minősítés feltétele: az online MOOC elvégzése, portfólió letöltése, illetve a kontaktórákról a megengedettet nem meghaladó hiányzás.

1. **A képzés célja, elsajátítható kompetenciák:**

A képzés célja, hogy a képzés résztvevőjében fejlessze az önálló munkavállaláshoz, illetve vállalkozóvá váláshoz szükséges személyes kompetenciákat, lehetővé tegye a versenysport világából a munka világába történő átmenetet.

* A képzésben résztvevő megismerkedik a személyes (transzverzális) kompetencia fogalmával;
* A képzésben használt eszköz segítségével felméri saját személyes kompetenciáit, a fejlesztést igénylő területeket, elkészíti személyes SWOT térképét;
* Az Európai Bizottság EntreComp (vállalkozói kompetencia) keretrendszerének területei mentén a képzés kiemelten az alábbi készségek (soft skills) fejlesztését célozza:
* kreativitás és jövőkép
* erőforrások mozgósítása
* önismeret és önhatékonyság
* tervezés és menedzsment, vezetés
* együttműködés másokkal
* megbirkózás a bizonytalansággal
* problémamegoldás

A képzést ajánljuk mindazoknak, akik szeretnének karrierváltáshoz, karrierépítéshez szükséges kompetenciákat elsajátítani, illetve meglévő kompetenciáikat minél tudatosabban használni.

**További információk:**

Pannon Egyetem Felnőttképzési Intézet, felnottkepzes@uni-pannon.hu.